Blues Section

Blues Section oli suomalainen rock-yhtye, joka toimi vuosina 1967-1968\. Blues Sectionin tunnettuja kappaleita ovat muun muassa "Hey Hey Hey" ja "Call Me On Your Telephone". == Musiikkityyli == Blues Section lauloi englanniksi ja ulkomaisista hiteistä tehtyjen käännösversioiden esittämisen sijaan sävelsi itse omat kappaleensa. Tämä oli suomalaisen rockmusiikin kentällä melko uutta. Blues Sectionin musiikissa erottuivat vaikutteet muun muassa sellaisilta 1960-luvun suosikkiyhtyeiltä kuin The Jimi Hendrix Experience, The Who, Cream ja John Mayall & the Bluesbreakers. Nimestään huolimatta yhtye ei soittanut puhdasta bluesia. == Yhtyeen vaiheita == Blues Section ehti levyttää Love Recordsille melko monilla nimillä. Vaikka yhtyeen albumi julkaistiin nimellä Blues Section, singlet julkaistiin laulajasta riippuen nimillä Blues Section & Jim Pembroke, Blues Section & Frank Robson ja Ronnie & Blues Section. Kirka Babitzin & Blues Section -nimellä julkaistiin Kirkan ensisingle, jolla yhtye säestää laulajaa. Yhtye säesti myös Pepe Willbergiä kappaleella "Kuka kertoisi minulle", joka tehtiin vuonna 1968 Timo Bergholmin Punahilkka-elokuvaan. Blues Section ehti levyttää uransa aikana vain yhden albumin, Blues Section (1967). Yhtyeen hajoamisen jälkeen on julkaistu monia kokoelmia, jotka on koostettu pääosin singleillä julkaistusta materiaalista. == Jäsenet == Yhtyeen tunnetuimpaan kokoonpanoon kuuluivat englantilaissyntyinen laulaja Jim Pembroke, kitaristi Hasse Walli, basisti Måns Groundstroem, saksofonisti Eero Koivistoinen ja rumpali Ronnie Österberg, joka myös lauloi pari yhtyeen singlekappaletta. Heidän lisäkseen yhtyeessä soittivat loppuvuodesta 1967 Groundstroemin korvannut Pekka Sarmanto ja yhtyeen loppuvaiheessa Pembroken korvannut britti Frank Robson. Aivan yhtyeen alkuaikana rumpuja soitti aluksi Edward Vesala ja hieman myöhemmin Raikka Rautarinne, joka ehti soittaa vain neljä keikkaa yhtyeen kanssa. 1980- ja 1990-luvuilla yhtyeen comeback- keikoilla Pembroken, Wallin, Groundstroemin ja Koivistoisen kanssa ovat soittaneet Vesa Aaltonen rumpuja ja Robson urkuja. ImageSize = width:800 height:300 PlotArea = left:110 bottom:120 top:0 right:30 Alignbars = justify DateFormat = dd/mm/yyyy Period = from:15/02/1967 till:15/01/1969 TimeAxis = orientation:horizontal format:yyyy Colors = id:laulu value:red legend:laulu id:kitara value:brightblue legend:kitara id:saksofoni value:orange legend:saksofoni id:basso value:brightgreen legend:bassokitara id:rummut value:yellow legend:rummut id:albumi value:black legend:albumi id:single value:drabgreen legend:single Legend = orientation:vertical position:bottom columns:2 ScaleMajor = increment:2 start:01/01/1968 ScaleMinor = increment:1 start:01/01/1968 LineData = at: 01/05/1967 color:drabgreen layer:back at: 01/09/1967 color:drabgreen layer:back at: 01/12/1967 color:black layer:back at: 01/04/1968 color:drabgreen layer:back at: 01/04/1968 color:drabgreen layer:back at: 01/10/1968 color:drabgreen layer:back at: 01/12/1968 color:drabgreen layer:back BarData = bar:Pem text:"Jim Pembroke" bar:Rob text:"Frank Robson" bar:Wal text:"Hasse Walli" bar:Koi text:"Eero Koivistoinen" bar:Gro text:"Måsse Grroundstroem" bar:Sar text:"Pekka Sarmanto" bar:Ves text:"Edward Vesala" bar:Rau text:"Raikka Rautarinne" bar:Öst text:"Ronnie Österbetg" PlotData = width:10 textcolor:black align:left anchor:from shift:(10,-4) bar:Pem from:start till:29/02/1968 color:laulu bar:Rob from:01/03/1968 till:15/09/1968 color:laulu bar:Wal from:start till:15/09/1968 color:kitara bar:Koi from:start till:30/07/1968 color:saksofoni bar:Gro from:start till:15/11/1967 color:basso bar:Sar from:16/11/1967 till:15/09/1968 color:basso bar:Ves from:start till:15/03/1967 color:rummut bar:Rau from:16/03/1967 till:15/05/1967 color:rummut bar:Öst from:16/05/1967 till:15/09/1968 color:rummut == Yhtyeen jälkimainingit == Lyhyeksi jäänestä urastaan huolimatta Blues Section ehti muodostua yhdeksi aikansa vaikutusvaltaisimmista suomalaisista rock-yhtyeistä. Ryhmän jäsenistä Jim Pembroke ja Ronnie Österberg alkoivat soittamaan Blues Sectionin hajoamisen jälkeen Wigwam-yhtyeessä, johon myös Måns Groundstroem liittyi myöhemmin vuonna 1975. Ennen Wigwamiin liittymistään Groundstroem soitti Tasavallan Presidentti -yhtyeessä, jossa Frank Robson lauloi. Hasse Walli tunnetaan suomalaisen maailmanmusiikin edelläkävijänä ja muun muassa Piirpauke-yhtyeen alkuperäisenä kitaristina. Yhtyeen oli määrä soittaa reunion-keikkoja vuonna 1976, mutta nämä peruuntuivat.http://wigwam.fi/blues_section/gigs.htmMeriläinen: Wigwam (Nemo, 2006) Vuonna 1984 yhtye esiintyi Ylen ruotsinkielisessä televisio-ohjelmassa Fråck rumpalinaan Vesa Aaltonen. Vuonna 1996 yhtye teki kolme reunion- konserttia. == Julkaisut == === Albumit === * Blues Section (1967) * Some of Love (1969, kokoelma) * Once More for the Road (1980, kokoelma) * Classics – The Ultimate Collection (1990, kokoelma) * Blues Section 2 (1995, kokoelma) == Lähteet == == Aiheesta muualla == * http://wigwam.fi/blues_section/index.htm * Meriläinen, Mikko: Wigwam (kirjassa kerrotaan Blues Sectionin historia varsin kattavasti) * Luokka:Suomalaiset rockyhtyeet Luokka:1960-luvun rockyhtyeet ja -artistit